CELEX: 32005R0830
Language: sk
Date: 2005-05-30 00:00:00
Title: Nariadenie Komisie (ES) č. 830/2005 z 30. mája 2005, ktorým sa po piatykrát mení a dopĺňa nariadenie Rady (ES) č. 1763/2004, ktorým sa ukladajú určité obmedzujúce opatrenia na podporu efektívneho vykonávania mandátu Medzinárodného trestného tribunálu pre bývalú Juhosláviu (ICTY)

31.5.2005   
            
            
               SK
            
            
               Úradný vestník Európskej únie
            
            
               L 137/24
            
         NARIADENIE KOMISIE (ES) č. 830/2005
   z 30. mája 2005,
   ktorým sa po piatykrát mení a dopĺňa nariadenie Rady (ES) č. 1763/2004, ktorým sa ukladajú určité obmedzujúce opatrenia na podporu efektívneho vykonávania mandátu Medzinárodného trestného tribunálu pre bývalú Juhosláviu (ICTY)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1763/2004 z 11. októbra 2004, ktorým sa ukladajú určité obmedzujúce opatrenia na podporu efektívneho vykonávania mandátu Medzinárodného trestného tribunálu pre bývalú Juhosláviu (ICTY) (1), a najmä na jeho článok 10 písm. a),
   keďže:
   
               (1)
            
            
               Príloha I k nariadeniu (ES) č. 1763/2004 uvádza osoby, na ktoré sa podľa tohto nariadenia vzťahuje zmrazenie finančných prostriedkov a hospodárskych zdrojov.
            
         
               (2)
            
            
               Komisia je splnomocnená zmeniť a doplniť túto prílohu vzhľadom na rozhodnutia Rady, ktorými sa implementuje spoločná pozícia Rady 2004/694/SZBP z 11. októbra 2004 o ďalších opatreniach na podporu efektívneho vykonávania mandátu Medzinárodného trestného tribunálu pre bývalú Juhosláviu ICTY (2). Táto spoločná pozícia sa implementuje rozhodnutím Rady 2005/…/SZBP (3) zo 6. júna 2005. Príloha I k nariadeniu (ES) č. 1763/2004 by sa preto mala zodpovedajúcim spôsobom zmeniť a doplniť,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 1763/2004 sa týmto mení a dopĺňa tak, ako je stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. mája 2005
      
         
            Za Komisiu
         
         Benita FERRERO-WALDNER
         
            členka Komisie
         
      
   
   
      (1)  Ú. v. EÚ L 315, 14.10.2004, s. 14. Nariadenie naposledy zmenené a doplnené nariadením Komisie (ES) č. 607/2005 (Ú. v. EÚ L 100, 20.4.2005, s. 17. Korigendum v Ú. v. EÚ L 104, 23.4.2005, s. 46).
   
      (2)  Ú. v. EÚ L 315, 14.10.2004, s. 52. Spoločná pozícia naposledy zmenená a doplnená rozhodnutím 2005/316/SZBP (Ú. v. EÚ L 100, 20.4.2005, s. 54).
   
      (3)  Zatiaľ neuverejnené v úradnom vestníku.
   PRÍLOHA
   Nasledujúce osoby sa vyjmú z prílohy I k nariadeniu (ES) č. 1763/2004:
   
               1.
            
            
               Borovnica, Goran. Dátum narodenia: 15.8.1965. Miesto narodenia: Kozarac, okres Prijedor, Bosna a Hercegovina. Štátna príslušnosť: Bosna a Hercegovina.
            
         
               2.
            
            
               Pavkovic, Nebojsa. Dátum narodenia: 10.4.1946. Miesto narodenia: Senjski Rudnik, Srbsko a Čierna Hora. Štátna príslušnosť: Srbsko a Čierna Hora.
            
         
               3.
            
            
               Popovic, Vujadin. Dátum narodenia: 14.3.1957. Miesto narodenia: Sekovici, Bosna a Hercegovina. Štátna príslušnosť: Srbsko a Čierna Hora.